Bitcoin-børser etterforskes i USA

Påtalemyndigheten i USA har startet etterforskning av børser som handler med den virtuelle valutaen bitcoin.

VIRTUELL VALUTA: Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. Vis mer byoutline GEORGE FREY

Publisert: Publisert: 26. februar 2014 20:28

Tidligere denne uken stanset en av verdens største børser for kjøp og salg av bitcoin, Mt. Gox, alle transaksjoner.

Les også Bitcoin-børs forsvant

Statsadvokaten i New York vil finne ut hvordan Mt. Gox og andre bitcoin-børser har håndtert hackerangrepene mot virksomhetene den siste tiden, skriver nyhetsbyrået Reuters.



Ifølge Reuters' kilder granskes børskollapsen også av finansdepartementet og politiet i Japan, hvor Mt. Gox er registrert.

Tirsdag morgen var nettsiden til Mt Gox helt blank. Bitcoins verdt 350 millioner dollar, eller omtrent 2,1 milliarder norske kroner, var borte uten at ledelsen av siden hadde oppdaget det.

Mt. Gox-sjef: - Jobber hardt



Børsene gjør det mulig for kundene å veksle bitcoin i annen, konvensjonell valuta.



Ettersom investorene setter bitcoins inn i digitale kontoer på de ulike børsene, kan stengingen av Mt. Gox sammenlignes med en banknedleggelse; investorer får ikke tilgang til pengene sine.

– Jeg jobber svært hardt med å hjelpe de ulike partene for å finne en løsning på problemene, sier selskapets sjef Mark Karpeles i en uttalelse onsdag.

I et lekket dokument som angivelig er en kriseplan for Mt. Gox, har det kommet fram at 744.000 bitcoins skal være blitt stjålet i et hackerinnbrudd.

Bitcoin-kursen hos Mt. Gox var på 828,99 dollar, rundt 5.140 kroner, da denne stengte muligheten for å ta ut penger 7. februar. Bitcoin-kursene er imidlertid ustabile og endrer seg svært raskt, og tirsdag var de nede i omkring 500 dollar.



Les også:

Bitcoin halvert i verdiHacker stjal bitcoins fra narkonettstedKommentar: Bit for bit, snart en del av gullrekkaPåstått datafeil utløser ras for bitcoin-kursenBitcoin-beslag skaper hodebry for USAs påtalemyndigheter